প্রথম প্রার্থী তালিকা প্রকাশ নীতিশের জেডিইউ’র, ৫৭ জনের নাম ঘোষণা

ওয়েবডেস্ক- প্রথম প্রার্থী তালিকা প্রকাশ করল নীতিশ কুমারের (Nitish kumar) জেডিইউ (JDU)। প্রথম তালিকায় ৫৭ জনের নামের তালিকা প্রকাশ করা হয়েছে। মঙ্গলবার বিজেপি তাদের প্রথম দফার প্রার্থী তালিকা প্রকাশ করেছে। যেখানে ৭১ জন প্রার্থীর নাম ঘোষণা করা হয়েছে। এই পদক্ষেপে জোটের সহযোগী দলগুলির মধ্যে অসন্তোষ ছড়িয়েছে। তার পরেই আজ প্রার্থী তালিকা প্রকাশ করল জেডিইউ।

চিরাগ পাসোয়ানের (Chirag Paswan) দল LJPR যে চারটি আসন দাবি করেছিল, সেখানেও প্রার্থী দিয়েছে জেডিইউ। জেডিইউ আগেই অভিযোগ করেছিল, তাদের কোটা থেকে কিছু আসন চিরাগ পাসওয়ানের দলে বরাদ্দ করা হয়েছে। বিশেষত সোনবরসা, রাজগির, একমা ও মোরওয়া আসন জেডিইউ কোনওভাবেই ছাড়তে রাজি নয়। একাধিক বৈঠক সত্ত্বেও সমাধান না হওয়ায় জেডিইউ ওই চার আসনে নিজেদের প্রতীক দিয়েই প্রার্থী ঘোষণা করল জেডিইউ।

Janata Dal United (JDU) releases the first list of candidates for the Bihar Assembly Elections. pic.twitter.com/Zb2G7PZvv0

— ANI (@ANI) October 15, 2025

আরও পড়ুন-  নিজে প্রার্থী হচ্ছেন না, তবে বিহারে BJP-র হার দেখছেন পিকে!

ঘোষিত প্রধান প্রার্থীদের মধ্যে রয়েছেন সোনবারসা থেকে রত্নেশ সাদা, মোরওয়া থেকে বিদ্যাসাগর নিষাদ, একমা থেকে ধুমল সিং এবং রাজগীর থেকে কৌশল কিশোর। তালিকায় বেশ কয়েকজন বর্ষীয়ান নেতা এবং বর্তমান বিধায়কও রয়েছে:

রাজ্য সরকারের মন্ত্রী বিজয় কুমার চৌধুরী সরই রঞ্জন থেকে প্রতিদ্বন্দ্বিতা করবেন

আলমনগর থেকে নরেন্দ্র নারায়ণ যাদব

বিহারীগঞ্জ থেকে নিরঞ্জন কুমার মেহতা

সিংহেশ্বর থেকে রমেশ ঋষি দেব

কবিতা সাহা মধ্যপুরা থেকে

মহিষী থেকে গন্ধেশ্বর শাহ

কুশেশ্বরস্থান থেকে আতিরেক কুমার

অন্যান্য বিশিষ্ট প্রার্থীদের মধ্যে রয়েছেন অনন্ত কুমার সিং (মোকামা), শ্যাম রাজাক (ফুলওয়ারি), কৌশল কিশোর (রাজগীর), ধুমল সিং (একমা), মহেশ্বর হাজারী (কল্যাণপুর), রত্নেশ সাদা (সোনবর্ষা), সন্তোষ কুমার নিরালা (রাজপুর), মদন সাহনি (বাহাদুর সিং কুমারপুর), শ্রী ভগবান সিংহ (বাহাদুর সিং)। (গাইঘাট) ও বিদ্যা সাগর সিং নিষাদ (মোরওয়া)।

দেখুন আরও খবর-